ROMÂNIA 

JUDEŢUL TIMIŞ

MUNICIPIUL TIMIŞOARA

 DIRECȚIA PATRIMONIU 
 NR.SC2022-29886/28.11.2022
RAPORT DE SPECIALITATE

Privind     însușirea  de către Consiliul Local  a  Procesului  verbal nr. 8/23.11.2022 al Comisiei de negociere cu terții   cu privire  la constatarea folosinței  neîntreruptă   a imobilului  situat în Timișoara  str.  Martir Leontina Bînciu nr. 5  de către  Grădinița cu Program Prelungit nr. 19  de la data expirării contractului de închiriere până în prezent  și a obligației  de plată  a costului folosinței imobilului   de  către ordonatorul Terțiar  de credite   Grădinița cu Program Prelungit nr. 33 cu personalitate juridică
      Având în vedere Referatul de aprobare cu nr. SC2022-29886/28.11.2022 al Primarului Municipiului Timişoara şi a Proiectului de hotărâre   privind     însușirea  de către Consiliul Local  a  Procesului  verbal nr. 8/23.11.2022 al Comisiei de negociere cu terții   cu privire  la constatarea folosinței  neîntreruptă   a imobilului  situat în Timișoara  str.  Martir Leontina Bînciu nr. 5  de către  Grădinița cu Program Prelungit nr. 19  de la data expirării contractului de închiriere până în prezent  și a obligației  de plată  a costului folosinței imobilului   de  către ordonatorul Terțiar  de credite   Grădinița cu Program Prelungit nr. 33 cu personalitate juridică.
     Facem următoarele precizări:

    Grădiniţa cu Program Prelungit nr.19 fără personalitate juridică, este arondată la Grădiniţa cu Program Prelungit nr.33, cu presonalitate juridică şi îşi desfăşoară activitatea  în imobilul situat în Timişoara, str. Martir Leontina Bînciu nr. 5, compus din  clădire în regim D+P+1E +M cu suprafaţă construită desfăşurată de 1460,21 mp şi teren construit şi neconstruit în suprafaţă de 1183,00 mp,  înscris în CF nr.405657 Timişoara CF vechi nr. 133760  cu nr. top 125, care a fost retrocedat în baza Legii nr.10/2001. 

    Întrucât după retrocedare, municipalitatea  nu a dispus de un alt spațiu  în aceeași zonă pentru  mutarea grădiniței, în baza hotărârilor Consiliului Local au fost încheiate  contracte de închiriere succesive pe câte un an, cu o chirie negociată de  către Comisia  de negociere cu terţii a Consiliului Local  în  cuantum de 4100,00 euro/lună. Sumele pentru plata chiriei  au fost   asigurate de la bugetul local -cap 65.02A.03.01 “Învăţământ Preşcolar ” titlul II  "Bunuri şi servicii"  art.20.30.04  "Chirii".

      Contractul de închiriere  nr.  305/2021  pentru imobilul  din  str. Martir Leontina Bânciu nr. 5, încheiat în baza HCL.nr.130/13.04.2021, între  proprietarul imobilului, unitatea de învățământ, în calitate de chiriași și Municipiul Timișoara prin primar în calitate de ordonator principal de credite,  a expirat la data de 13.04.2022.

   Conducerea Grădiniţei  cu Program Prelungit nr. 33 prin adresa nr.69/10.02.2022 înregistrată la Municipiul Timișoara sub nr. CT2022-000881/10.02.2022  a solicitat  sprijinul în realizarea demersurilor  de prelungire  a contractului de închiriere pentru imobilul  din Timișoara, str. Martir Leontina Bânciu nr. 5 în vederea  desfășurării activității Grădiniţei cu Program Prelungit nr. 19 fără personalitate juridică.  

       Prin adresa, înregistrată la Municipiul Timișoara cu nr. SC2022-2595/03.02.2022  proprietarul imobilului dl Wiedner Wolfgang prin av. Av. Răzvan Mihalcea Alexandra și-a exprimat intenția de prelungire a contractului de  închiriere pentru imobilul din Timișoara, str. Martir Leontina Bânciu nr. 5; 

     Prin HCL nr. 51/22.02.2022  a  fost  împuternicită  Comisia  de Negociere cu Terţii a Consiliului Local,  constituită prin Hotărârea Consiliului în  vederea  negocierii  cuantumului  chiriei  și perioadei de închiriere  pentru imobilul situat în Timişoara, str. Martir Leontina Bînciu nr. 5.

     Comisia de negociere cu terții a Consiliului Local s-a întrunit pe parcursul mai multor ședințe conform proceselor verbale nr.1/24.03.2022, nr. 3/25.05.2022, 5/13.07.2022,7/06.10.2022  și 8/23.11.2022 în care părțile nu au căzut la un consens cu privire  obligațiile proprietarului în ceea ce privește efectuarea unor lucrări de reparații asumate prin contract, cât și a cuantumului  chiriei pentru prelungirea contractului. 
       Proprietarul imobilului dl Wiedner Wolf prin BEJA Popa Ovidiu Ștefan și Roșu Dan Cătălin  prin Notificarea nr. 103/12.10.2022 înregistrată la Primăria Municipiului Timișoara cu nr. SC2022-025716/18.10.2022  a  notificat  atât Municipiul Timișoara, în calitate de  ordonator principal de credite, cât Grădiniţa cu Program Prelungit nr. 33 cu personalitate juridică,  în calitate de locatar, referitor la eliberarea imobilului din Timișoara, str. Martir Leontina Banciu, nr. 5, în care funcționează Grădinița  PP nr. 19, până la data de 30.11.2022 și plata contravalorii lipsei folosință a imobilului în sumă de 28.700 euro + penalități de întârziere de 1,5 %/zi calculate conform contract, începând cu 06.05.2022 și până la plata integrală a debitului.
     Comisia de negociere cu terți s-a întrunit în 23.11.2022 pentru a soluționa problematica Notificării, a lipsei de folosință și oportunitatea unui nou contract de închiriere.
         Deasemenea comisia a  luat act și de adresa cu nr. 599/23.11.2022 a conducerii Grădiniței cu program prelungit nr. 33 cu persolalitate juridică înregistrată la Municipiul Timișoara sub  nr. CT2022/8189/23.11.2022,  din care  rezultă faptul ca activitatea Grădiniței PP nr. 19  a funcționat neîntrerupt  în perioada 13.04.2022-23.11.2022  în imobilul din Str. Martir Leonida Bârciu, neachitând  nici o suma de bani pentru folosința imobilului, iar în calitate de ordonator terțiar de credite are prevăzut  în bugetul de venituri și cheltuieli  pe anul 2022, echivalentul  a sumei de 30.066,00 euro-reprezentând chiria (4100euro/lunăx7 luni și 10 zile), sumă alocată  în contul Grădiniței PP nr. 33 la art20.30.04 care face referire la perioada 13.04.2022-23.11.2022.
      Conform extrasului  din Procesul verbal  nr. 8/23.11.2022 al comisiei de negociere cu terții, reprezentanta proprietarului imobilului, Av. Răzvan  Mihalcea Alexandra, a informat Comisia de limitele mandatului “în sensul în care orice negociere pentru încheierea unui nou contract de închiriere este imposibilă până la data stingerii în totalitate a datoriilor”.

     În urma discuțiilor  purtate între  membrii comisiei și reprezentanta  proprietarilor Av. Răzvan  Mihalcea Alexandra Comisia a propus emiterea unei hotărâri de Consiliu Local al Municipiului Timișoara, în vederea luării la cunoștință a folosinței neîntrerupte a imobilului și a obligației de plată aferentă.
     Deasemenea  comisia solicitat  reprezentantei proprietarului;
    -  renunțarea la continuarea demersurilor privind evacuarea din imobilul din Timișoara, str. Martir Leontina Banciu, nr. 5 și la plata penalităților cum sunt acestea prevăzute în notificare. 


   -  încheierea unui nou contract de închiriere, sens în care împreună cu reprezentatul proprietarului dna. Av. Mihalcea, s-a stabilit ca următoarea întâlnire să aibă loc în data de 06.12.2022, ora 12.00 la sediul Primăriei Municpiului Timișoara. 
      În conformitate cu  prevederile art. 20, alin.1 din Legea Educaţiei Naţionale nr.1/2011, autorităţile administraţiei publice locale asigură, în condiţiile legii, buna desfăşurare a învăţământului preuniversitar în localităţile în care acestea îşi exercită autoritatea.  
      Conform prevederilor    art.129 alin. (2) lit. d) alin 7 lit a)  din Ordonanţa de Urgenţă a Guvernului nr. 57/2019 privind codul administrativ, consiliul local  în exercitarea  atribuţilor  ce îi revin asigură, potrivit competenţei sale şi în condiţiile legii, cadrul necesar pentru furnizarea serviciilor publice de interes local privind educaţia.

     Având în vedere   cele prezentate  mai sus  apreciem că proiectul   privind     însușirea  de către Consiliul Local  a  Procesului  verbal nr. 8/23.11.2022 al Comisiei de negociere cu terții   cu privire  la constatarea folosinței  neîntreruptă   a imobilului  situat în Timișoara  str.  Martir Leontina Bînciu nr. 5  de către  Grădinița cu Program Prelungit nr. 19  de la data expirării contractului de închiriere până în prezent  și a obligației  de plată  a costului folosinței imobilului   de  către ordonatorul Terțiar  de credite   Grădinița cu Program Prelungit nr. 33 cu personalitate juridică, îndeplineşte condiţiile pentru a fi supus dezbaterii și  aprobării Consiliului Local al Municipiului Timişoara. 

